# 1548.

*Ovo je članak o godini 1548.*

|  |  |
| --- | --- |
| Milenijum:
 | 2. milenijum
 |
| Vjekovi:
 | 15. vijek – **16. vijek** – 17. vijek
 |
| Decenija:
 |  1510-e  1520-e  1530-e  – 1540-e –  1550-e  1560-e  1570-e  |
| Godine:
 | 1545 1546 1547 – **1548** – 1549 1550 1551
 |

1548.. po kalendarima
| Gregorijanski
 | 1548.. (MDXLVIII) |
| Ab urbe condita
 | 2301.
 |
| Islamski
 | 954–955.
 |
| Iranski
 | 926–927.
 |
| Hebrejski
 | 5308–5309.
 |
| Bizantski
 | 7056–7057.
 |
| Koptski
 | 1264–1265.
 |
| Hindu kalendari
 |
| • *Vikram Samvat* | 1603–1604.
 |
| • *Shaka Samvat* | 1470–1471.
 |
| • *Kali Yuga* | 4649–4650.
 |
| Kineski
 |
| • Kontinualno
 | 4184–4185.
 |
| • 60 godina
 | Yang Zemlja Majmun (od kineske Ng.) |
| Holocenski kalendar
 | 11548.
 |
| p • r • u |
| Podrobnije: Kalendarska era |

Godina **1548** (**MDXLVIII**) bila je prijestupna godina koja počinje u nedjelju (1. jan./sij. po julijanskom kalendaru).

## Događaji

* januar - Počinje Burmansko-sijamski rat (1548), prvi od dvadeset sukoba između ove dve zemlje u sledeća tri stoleća; poginula ajutajanska kraljica Suriyothai.
* 14. 2. - Bitka kod Uedahare je prva u Japanu sa vatrenim oružjem.
* 26. 2. - Pad Adena: osmanski admiral Piri-reis ga uzeo Portugalcima.
* 1. 4. - Zygmunt II August je novi vladar Poljske i Litvanije (do 1572).
* 15. 5. - Car Karlo predstavio Augsburški interim kojim su dati neki ustupci protestantima do odluke Tridentskog koncila.
* 20. 6. - Protestantski pravnik Francesco Spiera se pred Inkvizicijom u Veneciji odriče svojih "grešaka", ali umire u decembru gonjen grižom savesti.
* 7. 7. - *Auld Alliance*: ugovor iz Haddingtona određuje bračni savez Škotske i Francuske: 5-godišnja Mary, kraljica Škota zaručena za 4-godišnjeg francuskog prestolonaslednika François.
* 13. 9. - Ferdinandov sin Maksimilijan se oženio svojom sestrom od strica Marijom Španskom.
* 14. 10. - Kralj Ferdinand pomilovao Petra Keglevića, pod uslovom da ne napušta neki od sinovljevih gradova.
* 20. 10. - Alonso de Mendoza osniva grad *Nuestra Señora de La Paz*.
* 31. 10. - Poljski Sejm zahteva od kralja Zygmunta II da se razvede od Barbare Radziwiłł (pat pozicija traje dve godine pre nego što ipak bude krunisana).
* 22. 12. - Kapetan Luka Sekelj dobio od kralja bivše Ernuštove (i Keglevićeve) gradove Koprivnica, Đurđevac i Prodavić, brani i Grabrovnik i Viroviticu.

### Tokom/tijekom godine

* Hrvatska:
	+ Turci se uglavnom pridržavaju primirja.
	+ Parnica između plemića općine Turopolje i bana Zrinskog.
* Papa Pavao III. obnavlja Švicarsku gardu, uništenu 1527. u Pohari Rima.
* Gračanica u Bosni dobila status kasabe.
* Prvi pomen manastira Radovašnica kod Šapca (sagrađen pre Turaka).

## Rođenja

* Giordano Bruno, filozof, astronom († 1600)
* Juraj Baraković, pjesnik († 1628)
* Aleksandar Komulović, svećenik, diplomat, pisac († 1608)
* pribl. - Matija Gubec, seljački vođa († 1573)

## Smrti

* 1. 4. - Zygmunt I Stary, vladar Poljske i Litvanije (\* 1467)
* 6. 6. - João de Castro, vicekralj Portugalske Indije (\* 1500)
* Mehmed-paša Jahjapašić, budimski paša
* Suriyothai, sijamska kraljica
* Stjepan Crnota, slikar

## Reference

* Vjekoslav Klaić, Svezak treći: dio prvi..... Prva knjiga: Doba kraljeva Ferdinanda I., Maksimilijana i Rudolfa (1527-1608) (archive.org)